Hotărârea Tribunalului din 16 decembrie 2020 – BT/Comisia
(Cauza T-315/19)1
(„Funcție publică – Funcționari – Soț supraviețuitor – Pensie de urmaș – Articolele 18 și 20 din anexa VIII la statut – Condiții de eligibilitate – Durata căsătoriei – Excepție de nelegalitate – Egalitate de tratament – Principiul nediscriminării în funcție de vârstă – Proporționalitate”)
Limba de procedură: franceza
Părțile
Reclamantă: BT (reprezentant: J.-N. Louis, avocat)
Pârâtă: Comisia Europeană (reprezentant: B. Mongin, agent)
Intervenientă în susținerea reclamantei: Association internationale des anciens de l’Union européenne (AIACE Internationale) (reprezentant: J. Van Rossum, avocat)
Intervenienți în susținerea pârâtei: Parlamentul European (reprezentanți: J. Van Pottelberge și J. Steele, agenți), Consiliul Uniunii Europene (reprezentanți: M. Bauer și R. Meyer, agenți)
Obiectul
Cerere întemeiată pe articolul 270 TFUE prin care se urmărește anularea deciziei Comisiei din 20 iulie 2018 de respingere a cererii reclamantei de acordare a unei pensii de urmaș
Dispozitivul
Anulează Decizia Comisiei Europene din 20 iulie 2018 de respingere a cererii BT de acordare a unei pensii de urmaș.
Comisia suportă, pe lângă propriile cheltuieli de judecată, cheltuielile de judecată efectuate de BT.
Parlamentul European și Consiliul Uniunii Europene suportă, fiecare, propriile cheltuieli de judecată.
Association internationale des anciens de l’Union européenne (AIACE Internationale) suportă propriile cheltuieli de judecată.
____________
1     JO C 246, 22.7.2019.